b'\n_START_ARTICLE_\nGrb Ob\xc4\x8dine Stra\xc5\xbea\n_START_PARAGRAPH_\nGrb Ob\xc4\x8dine Stra\xc5\xbea je upodobljen na \xc5\xa1panskem \xc5\xa1\xc4\x8ditu s polkro\xc5\xbenim zaklju\xc4\x8dkom, ki ima razmerje stranic 5:6._NEWLINE_Grb je razdeljen na tri barvna polja, ki ponazarjajo pokrajino v kateri le\xc5\xbei ob\xc4\x8dina. Spodnje modro polje predstavlja reko Krko, zeleno polje zgoraj predstavlja hrib Srobotnik, pod katerim le\xc5\xbei ve\xc4\x8dina ob\xc4\x8dine, belo polje pa odpiranje proti ravnini._NEWLINE_Osrednji motiv na \xc5\xa1\xc4\x8ditu je krog, ki na zgornjem zelenem polju predstavlja list kro\xc5\xbene \xc5\xbeage, na spodnjem modrem polju pa polovico kroga predstavlja mlinsko kolo. Oba simbola predstavljata klju\xc4\x8dni panogi ob\xc4\x8dine v preteklosti.'